Strømm kirke ble i middelalderen omtalt som «Straums kirkia», og lå mindre enn hundre meter vest for vestbredden av Svelvikstrømmen i Drammensfjorden. I en kilde fra 1445 kalles den «Straums kirkio a Vestfollena» (Strømms kirke på Vestfold). Kirka var bygd på grunnen til gården Tømmerås (norr. ). Det har blitt foreslått at gården Tømmerås har blitt utskilt fra en eldre, og nå forsvunnet gård ved navn «Straum», men det finnes ingen kilder om denne hypotetiske eldre gården. Gjennom hele dansketida, og også seinere, ble kirka vanligvis kalt «Strømmens kirke».